જોકે, બંધના એલાનને રાજ્યભરમાં મિશ્ર પ્રતિસાદ મળ્યો હતો. કેટલીક જગ્યાએ બંધને પગલે શાળાઓ ખાલીખમ ભાસતી હતી તો કોઈ કોઈ જગ્યાએ ગણ્યાં ગાંઠ્યા વિદ્યાર્થીની હાજરી જોવા મળી હતી. અમદાવાદ અને વડોદરામાં બંધની અસર જોવા મળી હતી. બીજી તરફ સુરત અને રાજકોટમાં મિશ્ર પ્રતિસાદ જોવા મળ્યો હતો. બંધને પગલે અમદાવાદની શહેરની 1200 જેટલી અને રાજ્યની અંદાજે 3800 શાળાઓ બંધ રહી હતી. શાળાઓમાં કથળેલું શિક્ષણ,શાળાઓની મનમાની અને ફી વધારાને પગલે વાલીઓએ વિરોધ દર્શાવ્યો હતો. સરકાર આ મામલે કડક હાથે કામ લે તેવી માંગણી વાલીઓએ કરી હતી. બંધ દરમિયાન વસ્ત્રાલની શાળાઓમાં હોબાળો થયો હતો. તો સેશવ સ્કૂલમાં પણ હોબાળો મચી ગયો હતો. અમાદવાદ અને વડોદરામાં શાળા સંચાલકો અને વાલીઓ સામસામે જોવા મળ્યા હતા.